Ferrari California zozadu
Interiér Ferrari California
Ferrari California s otvorenou strechou
**Ferrari California** je grand touring športový automobil, ktorý bol predstavený automobilkou Ferrari na Parížskom autosalóne 2008. Je to dvojdverový 2+2 kabriolet s pevnou strechou. California je poháňaná motorom montovaným za prednou nápravou s priamym vstrekovaním s objemom 4,3 L V8, ktorý poskytuje výkon 340 kW/462 koní. Automobil oživilo názov "California", ktorý používalo koncom 50-tych rokov Ferrari 250 GT.

Koncepcia
---------

California predstavuje rad prvenstiev vo Ferrari:

* Prvé Ferrari s vpredu montovaným motorom V8
* Prvé Ferrari so 7-rýchlostnou dvojspojkovou prevodovkou
* Prvé so skladacou kovovou strechou
* Prvé s viacprvkovým zadným zavesením
* Prvé s priamym vstrekovaním paliva

Podľa niektorých zdrojov California začínal ako projekt pre nové Maserati. California predstavuje nový, štvrtý modelový rad spoločnosti.

Výroba
------

California sa stavia v novej automobilovej linke v susedstve existujúceho závodu v Maranelle. Súčasná výrobná linka produkuje 27 automobilov za deň alebo 6000 za rok. Ferrari plánuje vyrobiť 5000 počas prvých dvoch rokov produkcie, čím sa zvýšilo Ferrari produkciu o 50% so zavedením modelu. Tento model je podľa mnohých motoristických časopisov vypredaný až do roku 2012. California je prvým modelom Ferrari s dvojspojkovou prevodovkou so siedmimi rýchlosťami.

Výkony
------

California dosahuje maximálnu rýchlosť 310 km/h a zrýchlenie z 0 na 100 km/h zvládne pod 4 sekundy. Aj keď je o 180 kg ťažší a výkon má nižší o 30 koní ako F430. California zvládne zrýchlenie z 0 na 97 km/h v rovnakom čase vďaka dvojspojkovej prevodovke.

### Aerodynamika

Ferrari strávilo viac ako 1000 hodín v aerodynamickom tuneli s modelom Californie v mierke 1:3 pri zdokonaľovaní jeho aerodynamiky. So zatvorenou strechou má California koeficient odporu vzduchu 0,32 Cx, čo je najaerodynamickejšie Ferrari všetkých čias.

Špecifikácie
------------

| Ferrari | California |
| --- | --- |
| Uloženie motora | Motor za prednou nápravou |
| Valce/ventily | 8/32 |
| Vŕtanie × Zdvih (mm) | 94 × 77,5 |
| Zdvihový objem | 4297 cm³ |
| Výkon | 338 kW (460 koní) pri 7750 ot/min. |
| Krútiaci moment | 485 Nm pri 5000 ot/min. |
| Pohon | RWD |
| Zrýchlenie 0–100 km/h | < 4,0 s |
| Maximálna rýchlosť | 310 km/h |
| Objem palivovej nádrže | 78 l |
| Kombinovaná spotreba l/100 km | 13,1 Super (95 Oktánov) |
| Kombinované emisie CO2 | 299 g/km |
| Pohotovostná hmotnosť | 1630 kg |
|

Ferrari California T (2014–)
----------------------------

**Ferrari California T** je vynovená verzia predošlej verzie California, úpravy boli v oblasti vonkajšieho výzoru, nový interiér, poupravený podvozok a preplňovaný pohon ktorý bol vyrobený v roku 2014 pre modelové rady 2015 a novšie.

Prvé predstavenie tohto modelu na internete prebehlo 12. Februára 2014, následne bolo auto predstavené na Ženevskom Autosalóne (6-16 Marca 2014). Označenie T v názve vyjadruje Turbo, túto technológiu naposledy Ferrari použilo pri Ferrari F40. California T dostala nový 3,9 L bi-turbo V8 motor ktorý dosahuje výkonu 412kW (560 PS) pri 7,500 otáčkach za minútu, a 755 N·m pri krútiacom momente 4750 otáčok za minútu. Model dostal taktiež novú 7-stupňovú dvoj spojkovú prevodovku s rôznymi prevodovými pomermi. Auto dokáže zrýchliť z 0-100 km/h za 3,6 sekundy a maximálnu rýchlosť má obmedzenú na 315 km/h. Vozidlo je taktiež vybavené novou kapotou ktorá sa používa aj na Ferrari F12. Bola vynovená ako predná tak aj zadná časť interiéru. Ďalšie vylepšenia sa týkali aj zníženia emisii ktoré sú o 15% nižšie ako u predchodcu. California T využíva taktiež aj malé turbá a variabilný nastaviteľný systém zrýchľovania ku zníženiu oneskorenia turbo zrýchlenia.

Referencie
----------

1. ↑   *Ferrari California Begins Production on New Line* [online]. worldcarfans.com, [cit. 2009-07-17]. Dostupné online.
2. 1 2 3 4 5 6 7 8   *FERRARI CALIFORNIA TECHNICAL SPECIFICATIONS* [online]. italiaspeed.com, [cit. 2008-10-11]. Dostupné online.
3. 1 2 3  RUFFORD, Nick. Ferrari California. *The Sunday Times* (London), 2008-10-19. Dostupné online [cit. 2008-10-19].
4. ↑   *California dreaming* [online]. Top Gear, 2008-05-13, [cit. 2010-09-30]. Dostupné online.
5. ↑  Ferrari California First Drive: new car signals new direction for company Archivované 2011-06-28 na Wayback Machine Retrieved on 2008-12-06

Externé odkazy
--------------

* Ferrari California oficiálna webstránka
* Fotografie Ferrari California

Iné projekty
------------

Commons
* Spolupracuj na Commons Commons ponúka multimediálne súbory na tému **Ferrari California**